Karmøy har også en rekke historiske severdigheter. Mest kjent er Avaldsnes kirke, også kjent som Olavskirken på Avaldsnes. Nordvegen Historiesenter ligger på området der Avaldsnes kongsgård lå i middelalderen. På den lille øya Bukkøy, som ligger like nedenfor kirken og historiesenteret, har man bygd en vikinggård som er konstruert i tidlig middelalderstil, og med middelaldermetoder. I tillegg til dette er Skudeneshavn en by som byr på idylliske omgivelser.